
RAPORT DE SPECIALITATE

privind aprobarea rezervei de implementare destinată reechilibrării contractului de furnizare
nr. SC2021-23747/24.08.2021 având ca obiect ,,Achiziționarea de 44 autobuze electrice cu lungimea de cca. 18 m destinate transportului public urban de călători, operabile în condiții de șes, 44 staţii de încărcare lentă şi 15 staţii de încărcare rapidă pentru Municipiul Timişoara”
            Având în vedere Referatul de aprobare a proiectului de hotărâre nr. SC2022-19.291/01.08.2022           a Primarului Municipiului Timișoara și Proiectul de hotărâre privind aprobarea rezervei de implementare destinată reechilibrării contractului de furnizare nr. SC2021-23747/24.08.2021 având ca obiect ,,Achiziționarea de 44 autobuze electrice cu lungimea de cca. 18 m destinate transportului public urban de călători, operabile în condiții de șes, 44 staţii de încărcare lentă şi 15 staţii de încărcare rapidă pentru Municipiul Timişoara”, încheiat în cadrul proiectului intitulat„Achiziţie mijloace de transport public autobuze electrice 18 m, Braşov, Timişoara” cod Smis 128144, finanțat din FEDR (POR 2014-2020, axa prioritară 4, prioritatea de investiţii 4, obiectivul specific 4.1 - reducerea emisiilor de carbon în municipiile reşedinţă de judeţ prin investiţii bazate pe planurile de mobilitate urbană durabilă), derulat de către Ministerul Dezvoltării Regionale și Administrației Publice în parteneriat cu Municipiul Timișoara, conform Acordului de parteneriat nr. 95376/MDRAP/22.08.2018 /SC2018-18163/31.08.2018/UAT Timișoara,
Facem următoarele precizări:
              În data de 24.08.2021 s-a semnat contractul de furnizare cu ofertantul  KARSAN OTOMOTIV SANAYII VE TICARET A.Ş, declarat câştigător în  urma  procedurii de achiziţie  publică organizată de către MDLPA pentru achiziţionarea de autobuze electrice pentru Municipiul Braşov şi Municipiul Timişoara prin care se vor furniza, pentru Municipul Timişoara, 44 autobuze electrice articulate de 18 m, 44 staţii de încărcare lentă şi 15 staţii de încărcare rapidă.
Obiectivul general al proiectului îl reprezintă promovarea mobilității urbane durabile prin crearea unui sistem de transport public eficient, ecologic şi modern în municipiul Timisoara, care să conducă la reducerea cantităţilor de CO2 şi emisii poluante deversate în atmosferă, reducerea numărului de autoturisme în trafic, creşterea numărului de persoane care utilizează transportul în comun cu impact asupra fluidizării traficului rutier, acest obiectiv implică reducerea emisiilor de carbon şi creşterea atractivităţii transportului public în comun, prin asigurarea de condiţii superioare (vehicule moderne, cu podea joasă, 100% electrice cu zero emisii, mai rapide, mai puţin zgomotoase, cu facilităţi STI – sisteme tehnice inteligent), respectiv prin oferirea alternativelor de transport, descurajarea deplasărilor cu autoturismul personal şi creşterea numărului de persoane care vor utiliza transportul public.
Prin adresele cu nr. SC2022-17147/11.07.2022 și RE2022-001296/01.08.2022 furnizorul KARSAN OTOMOTIV SANAYII VE TICARET A.Ş. solicită ajustarea preţului contractului nr. SC2021-23747/24.08.2021 în conformitate cu prevederile OUG nr. 64/2022, depunând documente justificative privind reechilibrarea contractului, ca urmare a apariţiei unor cauze imprevizibile în implementarea acestora, care au condus la creşteri ale preţului contractului prin creşteri ale preţurilor la materiale, utilaje, manoperă, transport, dar şi alte creşteri care pun în dificultate implementarea proiectelor; 
Fiind  cunoscut faptul că razboiul din Ucraina a dus la creșteri majore ale prețurilor mărfurilor la nivel global, afectând inclusiv prețul materiilor prime precum: petrol, gaze naturale, consumul cu energia electrică și termică iar situaţia economică internaţională determinată de lipsa componentelor electronice și electrice în și post  SARS-CoV-2, a afectat puternic piaţa construcţiilor de mașini din întreaga lume,  concomitent cu limitarea sau întreruperea activităţilor socioeconomice și de transport de marfă, aceste efecte au avut un impact semnificativ asupra activității economice și a inflatiei prin prețurile mai ridicate ale produselor energetice și ale materiilor prime, perturbarea schimburilor comerciale internaționale și reducerea încrederii. Amploarea acestor efecte a atins deja un nivel ridicat și va continua într-un sens ascendent ce va depinde de evoluția conflictului, de impactul sancțiunilor actuale, precum și de posibilele măsuri suplimentare.
In aceste condiții activitatea  KARSAN OTOMOTIV SANAYII VE TICARET A.Ş. este afectată deoarece prețurile sunt în continuă creștere, respectiv costurile cu energia electrică, termică și combustibil, precum și a produselor importate din Turcia,  aspecte care în mod evident afectează activitatea societății și posibila îndeplinire a contractului.
Prin Ordonanţa de Urgenţă nr. 64/2022 se reglementează unele măsuri pentru ajustarea preţurilor necesare actualizării costurilor investiţiei în contractele de achiziţie publică/contractele sectoriale/acordurile-cadru, precum şi în alte categorii de contracte, respectiv pentru ajustarea devizelor generale de investiţii în cadrul contractelor de finanţare care au asigurate sursele financiare parţial sau integral din fonduri externe nerambursabile.
În conformitate cu prevederile art. 3 alin. (1) din OUG nr. 64/2022, preţul contractelor de achiziţie publică aferente proiectelor de investiţii finanţate integral sau parţial din fonduri externe nerambursabile, aflate în derulare la data intrării în vigoare a ordonanţei de urgenţă, se ajustează în condiţiile acesteia, pentru a ţine seama de unele creşteri sau diminuări de costuri pe baza cărora s-a fundamentat preţul contractelor de achiziţie şi care nu au putut fi prevăzute de ofertanţi la data elaborării ofertelor, chiar dacă preţurile contractelor sunt ferme sau formulele de ajustare a preţului au fost cuprinse în documentaţiile de atribuire, din cauza caracterului imprevizibil al acestor creşteri sau diminuări de costuri.
art. 3 alin. (1) lit. c)Potrivit punctului (ii), alin. (2) din art. 3 a OUG nr. 64/2022, prevederile se aplică 

contractelor de achiziţie publică de produse, definite la  şi n) din Legea nr. 98/2016, cu modificările şi completările ulterioare, care au ca obiect
 Hotărârea Guvernului nr. 2.139/2004active fixe corporale, aşa cum sunt reglementate de  pentru aprobarea Catalogului privind clasificarea şi duratele normale de funcţionare a mijloacelor fixe, cu modificările şi completările ulterioare
.

În Catalogul privind clasificarea şi duratele normale de funcţionare a mijloacelor fixe aprobat prin Hotărârea Guvernului nr. 2.139/2004, se regăsesc, în grupa 2, subgrupa 2.3.2 – Mijloace de transport auto, 2.3.2.1.3.1. autobuze pentru transportul urban.
Ajustarea stabilită conform prevederilor Ordonanţei de Urgenţă nr. 64/2022 se realizează exclusiv pentru restul rămas de furnizat la data intrării în vigoare a acesteia, până la furnizarea integrală şi recepţionarea produselor achiziţionate, conform prevederilor contractuale aferente proiectului ,,Achiziționarea de 44 autobuze electrice cu lungimea de cca. 18 m destinate transportului public urban de călători, operabile în condiții de șes, 44 staţii de încărcare lentă şi 15 staţii de încărcare rapidă pentru Municipiul Timişoara”.
Ajustarea se aplică la fiecare solicitare de plată, pe restul perioadei de derulare a contractului pentru următoarele categorii de contracte:

b) contractele definite potrivit art. 3 alin. (2) lit. b) încheiate cu preţ ferm sau cu preţ ferm şi formulă de ajustare a preţului sau cu formulă de ajustare a preţului, dacă formula de ajustare a preţului prevăzută de prezenta ordonanţă de urgenţă este necesară pentru reechilibrarea condiţiilor contractuale şi finalizarea implementării proiectelor.

În conformitate cu prevederile art. 9 din OUG nr. 64/2022: 
- beneficiarii fondurilor externe nerambursabile constituie o rezervă de implementare, în limitele şi condiţiile prevăzute de ordonanţa de urgenţă, destinată plăţii ajustărilor de preţ ale contractelor de achiziţie publică prin încheierea de act adiţional la contractul de achiziţie publică, în limitele şi condiţiile prevăzute de prezenta ordonanţă de urgenţă.
- beneficiarii fondurilor externe nerambursabile încheie acte adiţionale la contractele de achiziţie după parcurgerea etapelor prevăzute la art. 10.
- rezerva de implementare pentru reechilibrarea contractelor se constituie iniţial, în procent de până la 23% din valoarea restului de executat a contractului de achiziţie, la momentul intrării în vigoare a ordonanţei de urgenţă şi poate fi utilizată numai pentru plata diferenţelor de preţ aferente ajustării preţului contractelor de achiziţie, fără a depăşi pragurile stabilite de lege (50% din valoarea contractului).
- pe parcursul derulării contractelor, rezerva de implementare destinată plăţii ajustărilor de preţ se poate suplimenta cu procente de până la 10% din valoarea restului de executat a contractului de achiziţie, la data solicitării, prin încheierea de acte adiţionale la contracte, fără a depăşi pragurile stabilite de lege (50% din valoarea  contractului).
- suplimentarea rezervei de implementare poate avea loc numai dacă au fost efectuate plăţi de minimum 75% din valoarea rezervei. Suplimentarea rezervei de implementare nu poate conduce la depăşirea pragurilor stabilite de lege (50% din valoarea contractului).
- beneficiarii fondurilor externe nerambursabile au obligaţia de a ţine o evidenţă distinctă a rezervei de implementare destinate plăţii ajustărilor de preţ, atât la momentul constituirii acesteia, cât şi ulterior, prin suplimentare şi operarea plăţilor necesare finanţării ajustărilor de preţ.
Hotărârea Guvernului nr. 907/2016- rezerva de implementare destinată finanţării ajustărilor de preţ face parte din valoarea investiţiei de bază şi se include în mod corespunzător în devizul general de investiţii reglementat de , cu modificările şi completările ulterioare.

- rezerva de implementare majorează valoarea costului investiţiei şi se include în indicatorii tehnico-economici ai investiţiei a căror valoare se regularizează potrivit art. 11 alin. (6).
- evidenţierea plăţilor în cadrul rezervei de implementare se determină ca diferenţă între valoarea fiecărei plăţi actualizată cu ajustările de preţ şi valoarea neactualizată cu ajustarea de preţ.
În consecință , valoarea ajustării este prevazută în tabelul următor, după formula de calcul:
Vapl=Vpl*((%av+%p)+(1-%av-%p))*ivui tr/ivui trtr*ivuima2021/100)

	valoare totala
	136,400,145.00

	valoare avans
	0.00

	procent avans
	0.00

	procent profit
	0.0300

	luna de referinta
	15.12.2020

	luna solicitarii de plata
	iun22

	indice val total realizat tr1/2022
	112.98

	indice val totale realiz in luna de ref tr1/2021
	102.22

	indice val unitare total anual 2021
	108.35

	val actualizata a platii
	162,537,966.36

	val ajustarii
	26,137,821.36

	procent ajustare
	19.16


Rezerva de implementare (determinată pe baza valorilor provizorii ale indicilor publicați la momentul redactării prezentei note – iunie 2022) este de 26.137.821,36  lei, fără TVA şi este în cuantum de 19,16% (mai mică decât pragul de 23% prevăzut de OUG nr. 64/2022) din valoarea restului de executat a contractului de achiziţie, la momentul intrării în vigoare a ordonanţei de urgenţă şi poate fi utilizată numai pentru plata diferenţelor de preţ aferente ajustării preţului contractelor de achiziţie.


Având în vedere, cele mai sus prezentat propunem:
· aprobarea rezervei de implementare pentru reechilibrarea contractului nr. SC2021-23747/24.08.2021, în cuantum de 26.137.821,36  lei, fără TVA, reprezentând un procent de 19,16% din valoarea restului de executat a contractului, la momentul intrării în vigoare a OUG nr. 64/2022;
· rezerva de implementare poate fi utilizată numai pentru plata diferenţelor de preţ aferente ajustării preţului Contractului de furnizare nr. SC2021-23747/24.08.2021;
· pe parcursul derulării contractelor, rezerva de implementare destinată plăţii ajustărilor de preţ se poate suplimenta cu procente de până la 10% din valoarea restului de executat a contractului de achiziţie, la data solicitării, prin încheierea de acte adiţionale la contracte. Suplimentarea rezervei de implementare poate avea loc numai dacă au fost efectuate plăţi de minimum 75% din valoarea rezervei. Suplimentarea rezervei de implementare nu poate conduce la depăşirea pragurilor prevăzute la art. 8 şi 18;
· U.A.T. Municipiul Timișoara, în calitate de beneficiar al finanțării externe nerambursabile, constituie, utilizează și efectuează plăți din rezerva de implementare aferentă contractului de achiziție, constituită conform prevederilor art.2, până la încheierea actului adițional la contractul de finanțare și constituirea rezervelor de ajustare a valorii contractelor de finanțare, în condițiile stipulate de OUG 64/2022, cu modificările și completările ulterioare, precum și a metodologiilor și instrucțiunilor emise pe parcurs de către finanțator.
            Manager Proiect                  Responsabil tehnic           Responsabil tehnic    
                 Daniela Ghinea                       Lucian Buda                    Iulian Jura                
     
        Responsabil tehnic                 Responsabil tehnic

                    Cristian Diceanu                     Sorin Ardelean 

